**Hévíz Város Polgármestere**

**8380 Hévíz, Kossuth Lajos utca 1.**

**Tel: 83/500-812 Fax: 500-814**

e-mail: kabinet@hevizph.hu

Iktatószám: PMK/35- 12 /2011

Napirend sorszáma: …. .

**Előterjesztés**

**Hévíz Város Önkormányzatának Képviselő-testülete**

**2011. április 26-ai rendes ülésére**

**Tárgy:** „Kerékpárút fejlesztés Hévízen és Alsópáhokon” című projekt építési beruházási munkáira vállalkozási szerződés jóváhagyása

**Az előterjesztő:** Papp Gábor polgármester

**Készítette:**  dr. Váradi Renáta pályázati referens

**Megtárgyalta:**

**Törvényességi szempontból ellenőrizte:**

Papp Gábor

polgármester

**I.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete 2011. április 12-én zárt ülésen döntött az NYDOP-4.3.1/B-09-2009-0006 számú, „*Kerékpárút fejlesztés Hévízen és Alsópáhokon*” című projekt közbeszerzési eljárása nyerteséről és a szükséges önerő biztosításáról.

A 73/2011. (IV. 12.) számú KT határozat alapján Hévíz Város Önkormányzata és Alsópáhok Község Önkormányzata a közbeszerzést eredményesnek tekintette, a közbeszerzés eljárás eredményeként - bíráló bizottsággal egyetértve - a **Magyar Aszfalt Kft.** (Budapest, Szegedi u. 35-37.) ajánlattevőt **158.659.934, - Ft nettó ajánlati áron** az ajánlata szerinti feltételekkel nyertesnek tekintette.

A Képviselő-testület felhatalmazta Polgármesterét, az eredményes közbeszerzési eljárásból következő feladatok végrehajtására, továbbá kérte, a kivitelezővel megkötésre kerülő vállalkozási szerződést a testület elé jóváhagyásra terjessze elő (1. sz. mellékletként csatolva).

Kérem a T. Képviselő-testületet az építési beruházásra vonatkozó **vállalkozási szerződés** tartalmának jóváhagyására!

Hévíz, 2011. április 21.

**II.**

**Határozati javaslat**

1. Hévíz Város Önkormányzatának Képviselő-testülete felhatalmazza Alsópáhok Község Önkormányzatát (gesztor) képviselő Czigány Sándor polgármestert, hogy a Nemzeti Fejlesztési Terv Nyugat-dunántúli Operatív Programjának Kerékpárforgalmi Hálózat fejlesztés tárgyú pályázati felhívására 4.3.1/B-09-2009-0006 azonosító számon regisztrált pályázat megvalósítása érdekében lefolytatott és a Közbeszerzési Értesítőben 1357/2011 szám alatt megjelent és a 2478/2011, 3670/2011, 5280/2011, 5884/2011 szám alatt módosított közbeszerzési eljárásban a nyertes ajánlattevővel a vállalkozási szerződést megkösse.

1. Hévíz Város Önkormányzatának Képviselő-testülete a 4.3.1/B-09-2009-0006 pályázat megvalósítása érdekében lefolytatott közbeszerzési eljárás ajánlattételi dokumentációja mellékletét képező vállalkozási szerződés rendelkezéseit elfogadja.

1. A Képviselő-testület felhatalmazza Papp Gábor polgármestert, hogy a nyertes ajánlatevővel megkötendő vállalkozási szerződést záradékkal ellássa, amely záradék alapján Hévíz Város Önkormányzata a vállalkozási szerződés rendelkezéseit elfogadja.

Felelős: Papp Gábor polgármester

Határidő: 2011. április 26.

A döntés egyszerű szótöbbséget igényel.

**III.**

**Melléklet**

1. sz. melléklet: Vállalkozási szerződés